La Comissió de Catalunya d'Homologació de Trofeus de Caça es va crear mitjançant l'Ordre de 8 de setembre de 1986 de la Generalitat de Catalunya.
Amb l'Ordre de 8 de juny de 1998 posterior es va definir la composició i les funcions de la comissió esmentada.
Tenint en compte que la Generalitat de Catalunya té competència exclusiva en matèria de caça, i a causa de la gran expansió de la caça major al nostre territori, es va crear una comissió d'homologació pròpia, per agilitar els tràmits i a la vegada crear un registre amb les dades dels trofeus homologats.
La comissió està formada pels membres següents:
L'actual composició de la comissió és la següent (darrera actualització octubre de 2013):
Les funcions de la comissió són:
L'homologació oficial de tots els trofeus de caça de Catalunya, aplicant les fórmules internacionals CIC, així com les seves normes i barems.
L'homologació de trofeus procedents d'altres territoris de l'Estat espanyol, a petició del propietari.
La tramesa d'informació a la Direcció General d'Ecosistemes Forestals i Gestió del Medi sobre temes relacionats amb la caça major, tant a petició d'aquesta com per iniciativa pròpia.
La Comissió de Catalunya d'Homologació de Trofeus de Caça actua a Catalunya com a representant de la Junta Nacional d'Homologació de Trofeus de Caça pel que fa a l'homologació en l'àmbit nacional i internacional.
A efectes estadístics, s'envia còpia de les certificacions dels trofeus homologats per la comissió a la junta nacional esmentada.
Els trofeus homologats per la comissió que estiguin entre els cinc primers d'Espanya s'envien a la Junta Nacional d'Homologació de Trofeus de Caça perquè es mesurin i posteriorment obtenir la mitjana entre les dues mesures, que serà la que es considerarà vàlida.
En el camp i les reserves nacionals de caça, la mesura de les banyes de l'animal caçat la fan els guardes de fauna, agents rurals o personal de Forestal Catalana, a través d'unes taules, i a l'efecte de poder fer el cobrament de la quota complementària.
Qui fixa la puntuació final obtinguda i si correspon medalla o no, és la Comissió de Catalunya d'Homologació de Trofeus de Caça.
La comissió atorga un diploma anual per als millors trofeus.
Les condicions són les següents:
Lloc i dates per homologar: Actualment la seu és:
Generalitat de Catalunya (Forestal Catalana) -Comissió de Catalunya d'Homologació de Trofeus de Caça (CCHTC):
c/ Torrent de l'Olla, 218, 1r, 08012 Barcelona Telèfon/fax: 93 411 09 26 / 93 491 48 59 (Demanar per la persona encarregada de la Comissió d'homologació)
Horari: Principalment, els darrers dimarts dels mesos de gener, febrer, març, abril, maig, juny, juliol, setembre, octubre, novembre i desembre, d'11h a 13 h.
Els trofeus s'han de presentar en condicions higièniques adequades.
S'aconsella trucar abans per confirmació de dates.
Documentació que cal aportar a l'hora d'homologar:
**Recordar que han de transcórrer més de 30 dies entre la data de cacera i la data d'homologació.
Trofeus de caça per a l'homologació
Es consideren trofeus de caça per a l'homologació les espècies següents:
Taula de valoració per punts dels trofeus de diferents espècies necessaris per aconseguir medalla:
Catàleg de trofeus de caça homologats a Catalunya 2000-2006
Aquesta Comissió, juntament amb el Departament d'Agricultura, Ramaderia, Pesca, Alimentació i Medi Natural, va confeccionar el Catàleg de trofeus de caça homologats a Catalunya 2000-2006.